Divina pietate provisum est ut ex rebus hominum propriis æterna merces possit adquiri. Quapropter nos, ego Lanterius videlicet, necnon et Vuidricus, donamus Deo et sanctis apostolis ejus Petro et Paulo, Cluniensi cœnobio, necnon et monachis ibidem degentibus, ubi domnus Mayolus abba preesse videtur: hoc est vinea in pago Matisconensi, in villa Dunziaco, quam ad Siondam vocant; totum ad integrum dono Deo et jam supra loco denominato. Si quis autem hanc donationem calumniare voluerit, non valeat vindicare quod repetit, sed insuper potestate coactus, dimidiam auri libram persolvat cui vim inferre temptaverit. S. Vuidrici, qui hanc donationem fieri et firmare rogavit. S. Ingelsendis, uxoris ejusdem, qui firmavit et firmare consensit. S. Bernardi. S. Gyrardi. S. Ingelbaldi. S. Vualterii. S. Hebrardi. S. Hermenaldi. S. Otberti. Ego frater Ingelbaldus, ad vicem cancellarii, rogatus scripsi, anno XXVIII regnante Hlotario rege.